Estudos de Ciencia, Tecnoloxía e Xénero

Os **Estudos de Ciencia, Tecnoloxía e Xénero** abordan de forma interdisciplinar o desenvolvemento histórico e os efectos sociais da ciencia e a tecnoloxía desde unha perspectiva de xénero. Intégranse nos estudos de Ciencia, Tecnoloxía e Sociedade.

## Historia 
A tradición en España dos estudos de ciencia, tecnoloxía e sociedade data da década dos 80 a partir da necesidade do estudo da ciencia e a tecnoloxía desde unha perspectiva integradora e interdisciplinar desde disciplinas como a Filosofía da ciencia, a Historia ou a Socioloxía da ciencia para cuestionar o pretendido carácter imparcial, autónomo e valorativamente neutro da ciencia e a tecnoloxía.

Os Estudos de ciencia, tecnoloxía e xénero, no contexto socio-político da chamada "segunda onda" do feminismo, xorden da necesidade de estudar o papel das mulleres na ciencia e reescribir así a Historia da ciencia. Desde entón, *Mulleres en ciencia* foi unha das áreas de estudo máis importantes e frutíferas en ciencia, tecnoloxía e xénero, que continúa hoxe día, realizando o labor de recuperar unha xenealoxía de *mulleres en ciencia* a través da recuperación de biografías e achegas concretas de mulleres científicas.

Ao mesmo tempo que se traballaba na recuperación histórica da achega das mulleres á ciencia, dedicábanse esforzos pedagóxicos por motivar a nenas e mulleres na aprendizaxe da ciencia e a tecnoloxía. E, doutra banda, desde a militancia en diversos movementos políticos e sociais (loita de clases, ecoloxía ou antimilitarismo), chegábase á conclusión de que non era suficiente engadir o compromiso feminista aos demais compromisos sociopolíticos, senón que era necesario incorporar o xénero como variable relevante nas análises críticas da cultura científico-tecnolóxica.

O desenvolvemento da biomedicina e as biotecnoloxías tivo desigual repercusión na saúde e calidade de vida de homes e mulleres. Como exemplo, podemos destacar os numerosos estudos en Psicoloxía para establecer as diferenzas sexuais en habilidades cognitivas e xustificar así a menor intelixencia das mulleres.

Existen multitude de campos de aplicación para a análise do discurso e a práctica biomédica, así como das tecnoloxías desenvolvidas pola biomedicina para o tratamento do corpo, desde o punto de vista de xénero e feminista. Algúns son: a sexoloxía, as tecnoloxías e políticas reprodutivas ou dereitos reprodutivos, as tecnoloxías de asistencia ao parto ou medicalización do parto, as tecnoloxías de reprodución asistida ou as tecnoloxías de asignación/reasignación de sexo.

* Tecnoloxías da Información e a Comunicación

## Situación actual 
* Desde o ano 1996 celébrase de maneira bianual o Congreso Iberoamericano de Ciencia, Tecnoloxía e Xénero

## Notas 
## Véxase tamén 
### Bibliografía 
* González García, Marta I., Pérez Sedeño, Eulalia, (2002), *Revista Iberoamericana de Ciencia, Tecnología, Sociedad e Innovación*, Número 2, xaneiro-abril.
* González García, Marta I., J.A. López Cerdeira e J.L. Luján López (1996), *Ciencia, tecnología y sociedad: una introducción al estudio social de la ciencia y la tecnología*, Ed. Tecnos, Madrid.
* Haraway, Donna (1991), *Ciencia, cyborgs y mujeres: la reinvención de la naturaleza*, Ed. Cátedra, col. Feminismos, Madrid, 1995.
* Laqueur, Thomas (1990), *La construción del sexo*. *Cuerpo y género desde los griegos hasta Freud*, Ed. Catédra, Col. Feminismos, 1994.
* Latour, Bruno e Woolgar, Steve (1979), *La vida en el laboratorio. La construcción de los hechos científicos*, Ed. Alianza Universidad, Madrid, 1995.
* Miqueo, C., Barral, M.J. e Magallón, C (eds.), (2008), *Estudios Iberoamericanos de Género en Ciencia, Tecnología y Salud*, Ed. Prensas Universitarias de Zaragoza, Zaragoza.
* Pérez Sedeño, Eulalia (ed.), (2005), "Ciencia, tecnología y valores desde una perspectiva de género", ARBOR, revista de Ciencia, Pensamento e Cultura, CSIC, Volume CLXXXI, nº 716, novembro-decembro, Madrid.
* Pérez Sedeño, Eulalia e  Gómez Rodríguez, Amparo (eds.), (2008), "Igualdad y equidad en Ciencia y Tecnología: el caso Iberoamericano", *ARBOR, revista de Ciencia, Pensamiento y Cultura*, CSIC, Volume CLXXXIV, nº 733, setembro-outubro, Madrid.

### Ligazóns externas 
*Web Organización de Estados Iberoamericanos, para a Educación, a Ciencia e a Cultura
*GENCIANA, estudios en género y ciencia
*Rede de xénero do CSIC 
*Sin Género de Dudas
*Donestech